מוסקבה סיטי

**מוסקבה סיטי** (ברוסית: **Московский международный деловой центр «Москва-Сити»**, מרכז העסקים המוסקבאי הבינלאומי "מוסקבה סיטי") הוא רובע עסקים מתפתח במוסקבה, שבנייתו החלה בשלהי המאה ה-20, בשנת 1996 וצפויה להסתיים ב-2030. מוסקבה סיטי הוא מרכז עסקים ראשי ראשון מסוגו ברוסיה ובכל מזרח אירופה המתוכנן להיות בעל אופי בינלאומי ולמשוך אליו בעלי עסקים מכל העולם. מוסקבה סיטי מרכז בתחומו מבני עסקים, מגורים ומקומות בילוי והוא ממוקם ברובע פרסננסקי.

הפרויקט תוכנן ב-1992 על ידי עיריית מוסקבה ונבנה בסגנון אדריכלי עתידני. השם "מוסקבה סיטי" בא משמה של חברת ההשקעות שבנתה את המרכז, חברת "סיטי" (ПАО «Сити»), שהוקמה על ידי עיריית מוסקבה. רוב מניות החברה נמצאות בבעלות אולג מאליס. נכון לשנת 2014 היקף ההשקעות נאמד בכ-12 מיליארד דולר.

מוסקבה סיטי כולל 12 גורדי שחקים בגובה 300 מטר ומעלה (לשם השוואה, בעיר דובאי יש 20, לשנג'ן יש 7, לשאנגחאי יש 5, בניו יורק יש 7, בהונג קונג יש 6 ובשיקגו יש 6). מגדל הפדרציה הנמצא במוסקבה סיטי, היה הבניין הגבוה ביותר באירופה בשנים 2014–2017, וברוב השנים מאז 2007, עת נחנך מגדל על הגדה, החזיקו בניינים במתחם בתואר זה. נכון לשנת 2019, נבנו במתחם שנים עשר מתוך עשרים ושלושה מבנים מתוכננים. שבעה בניינים נוספים נמצאו בשלב הבנייה וארבעה בשלב התכנון.

אחד המאפיינים המיוחדים של מוסקבה סיטי הם מעברים תת-קרקעיים חמים (גלריות תת-קרקעיות) שמאפשרים מעבר כמעט בין כל הבניינים של מרכז העסקים.

במוסקבה סיטי ממוקמים המטות של החברות הכי גדולות ברוסיה כמו: VTB, טרנסנפט, בנק החקלאות הרוסי, נורניקל, בורסת סנקט פטרבורג, Ozon, וסברבנק הממוקם מעבר לכביש בסברבנק סיטי.

## מיקום הבניינים
ממוזער|420px|מרכז|מפת מוסקבה סיטי

### הבניינים

### טבלת מבנים

### פרויקטים שבוטלו

## תחבורה
תשתית התחבורה של מוסקבה סיטי כוללת את:
* 4 תחנות מטרו: 20px| דלובוי צנטר (קו פיליובסקאיה), 20px| מוסקבה-סיטי, 20px| 8A דלובוי צנטר (קו סולנצבסקאיה), 20px| 17 דלובוי צנטר (קו רובליובו-ארכנגלסקויה, סגורה זמנית). עם פתיחת תחנת איירפורט ונוקובו בקו סולנצבסקאיה, ניתן להגיע ישירות ממוסקבה סיטי לנמל התעופה הבין-לאומי ונוקובו תוך 40 דקות.
* תחנת 20px|link= מוסקבה-סיטי  של הטבעת המרכזית של מוסקבה
* תחנות 20px|link= טסטובסקאיה , 20px|link= מוסקבה-סיטי  של הקוטרים המרכזיים של מוסקבה
* עם פתיחת כביש האגרה פרוספקט בגרטיון בספטמבר 2023, ניתן להגיע ממוסקבה סיטי לכביש הטבעת של מוסקבה ואזור רובליובקה תוך 15 דקות.

## בולשוי סיטי
בניית מוסקבה סיטי היא השלב הראשון ביצירת רובע "בולשוי סיטי" או "סיטי הגדול". "מוסקבה - בולשוי סיטי" (לעיתים קרובות פחות "מוסקבה - נובי צנטר" או "מוסקבה-סיטי-2") הוא רובע חדש בתכנון במוסקבה. ההנחה היא כי הוא ימוקם באתר של אזורי תעשייה לשעבר בין מוסקבה סיטי הנמצא בבנייה לבין כביש חורושיובסקי (השטח הכולל הוא כ-1000 דונם). בשטח זה צפויים להיבנות 21 מיליון מ"ר של נדל"ן; ההשקעות יסתכמו במעל 100 מיליארד דולר

מבנים בולטים בשטח בולשוי סיטי: 
* סברבנק סיטי
* מרכז החלל הלאומי במוסקבה
* Capital Towers
* ICity
* ריבר פארק קוטוזובסקי
* באדאייבסקי

ליד מוסקבה סיטי תיבנה "סיטי-2" שכוללת 11 חלקות. במסגרת פרויקט זה הקימו קפיטל גרופ  ועיריית מוסקבה בשנת 2020 חברה משותפת בשם זהה - סיטי-2. עיריית מוסקבה מחזיקה ב-60%, קפיטל גרופ מחזיקה ב-40% ממניות החברה. על שטחה של "סיטי-2" מתכננים לבנות מספר גורדי שחקים בגובה של עד 400 מ'.

פרויקטים בולטים בבולשוי סיטי:
* Aurus Residences
* טופ טאואר

## מוסקבה סיטי בתרבות
### סרטים
* אינדיגו (2008) — בסצנת הפתיחה, הפעולה מתרחשת בקומות האחרונות של מגדל מערב של קומפלקס הפדרציה.
* ברק שחור (2009) — המגדל המערבי של קומפלקס הפדרציה שינה את שמו למגדל היהלום.
*  The Darkest Hour  (2011) — הדמויות הראשיות מגיעות לסיטי כדי להציג את הרשת החברתית שלהן.
* שמונה דייטים ראשונים (2012) — הסרט צולם בליבת מוסקבה סיטי.
* נטול נשמה (2012) — משרדה של הדמות הראשית ממוקם בבלוק C של קומפלקס מגדל על הגדה.
* מת לחיות ביום טוב (2013)
* ג'ק ראיין: גיוס הצללים (2014) — משרד החברה של האנטגוניסט הראשי ממוקם בגורד שחקים.

## גלריה

קובץ:Moscow City2019.jpg|מבט על מוסקבה סיטי מגבעת הדרור
קובץ:Moscow International Business Center2020.jpg|מבט על קניון אברופייסקי ומוסקבה סיטי, מרחוב בולשאיה דורוגומילובסקאיה.
קובץ:Central Core of Moscow-City.jpg|ליבת מוסקבה סיטי
קובץ:Moscow, Russia (28098637548).jpg|אפימול סיטי
קובץ:Moscow City, 2024 06.jpg|מוסקבה סיטי, 2024
קובץ:Выездное совещание по вопросам развития «Большого Сити» (С. Собянин; сентябрь 2020) (32).jpg|כיכר עירונית ליד אולם קולנוע וקונצרטים
קובץ:Москвогородское - Moscow City - Flickr - akk rus.jpg| מבט על מוסקבה סיטי מנקודת התצפית של גשר בגרטיון
קובץ:ICITY June 2024.png|מתחם ICity ומוסקבה סיטי, יוני 2024
קובץ:MIBC1.jpg|מבט על גשר מוסקבורצקי הגדול, הקרמלין ומוסקבה סיטי
קובץ:View of Moscow City from Kutuzovsky Prospect rooftop, April 2016.jpg|מבט על מוסקבה סיטי מקוטוזובסקי פרוספקט
קובץ:Moscow International Business Center13.jpg|מבט על מוסקבה סיטי ,2021.
קובץ:Moscow (52078730783).jpg|250px|מבט על מוסקבה סיטי וטבעת התחבורה השלישית, 2022.
קובץ:MIBC in November 23.jpg (cropped).jpg|מבט על מוסקבה סיטי ,2023.
קובץ:030524-Moscow-IMG 9699-2.jpg|מבט על מוסקבה סיטי ממלון אוקראינה, 2024.


## ראו גם
* קניון אפימול סיטי
* מרכז הסחר העולמי וקפיטל טאוורס
* המגדלים הגבוהים במוסקבה
* גורדי השחקים הגבוהים באירופה

## קישורים חיצוניים

* 
* 

## הערות שוליים

קטגוריה:מוסקבה סיטי
קטגוריה:מוסקבה: גורדי שחקים
קטגוריה:מוסקבה: כלכלה